stanford-oval/wikipedia huggingface dataset:
הארמייה הראשונה (בריטניה)
מפקדים > מלחמת העולם הראשונה

גנרל דאגלס הייג (1914 - 1915)
גנרל הנרי רולינסון (1915 - 1916)
גנרל צ'ארלס קרמייקל מונרו (1916)
גנרל הנרי הורן (1916 - 1918)
מפקדים > מלחמת העולם השנייה

לוטננט גנרל אדמונד שרייבר (יולי 1942 - אוגוסט 1942)
לוטננט גנרל קנת' אנדרסון (אוגוסט 1942 - יולי 1943)
ראו גם

החזית המערבית במלחמת העולם הראשונה
מבצע לפיד
דן ברנר

דניאל ברנר (נולד ב-18 באוגוסט 1953) הוא שחיין ישראלי בעבר, אלוף ישראל ושיאן ישראל בשחייה במשחים ל-100 מטר חופשי ול-200 מטר חופשי. השחיין הישראלי הראשון והיחידי שזכה במדליית זהב במשחקי אסיה, במשחה ל-100 מטר חופשי. כיום הוא איש עסקים ישראלי. ברנר אלוף ישראל 5 פעמים ברציפות במשחה ל-100 מטר חופשי (1972–1976), פעמיים במשחה ל-200 מטר חופשי (1972 ו-1975) ופעמיים ברציפות במשחה ל-400 מטר חופשי (1972 ו-1973).
בשנת 1989 זכה ברנר בעיטור מכבי ישראל.
ביוגרפיה

ברנר הוא בנו של מילה ברנר, מראשוני חיל הים הישראלי ובעליה של "החברה הימית להובלת פרי". אמו, מיכל, היא בתם של טוביה דוניה וגיטה ויצמן, אחותו של חיים ויצמן. שירת בחיל הים כמדריך ספורט ומאמן כושר והתאמן בקבוצת מכבי חיפה בהדרכתו של איזיה פייגנבוים.
ביוגרפיה > קריירת השחייה > 1969

באליפות ישראל שנערכה בשנת 1969 זכה ברנר במדליית כסף במשחה ל-200 מטר חופשי בתוצאה של 2:10.1 דקות, אחרי דורון כהן מהפועל כפר הנשיא (2:08.9 דקות) ולפני משה גרטל מהפועל גוש זבולון (2:10.7 דקות).
ביוגרפיה > קריירת השחייה > 1970

באליפות ישראל בשחייה שנערכה בבת גלים בחיפה באוקטובר 1970 זכה ברנר ב-3 מדליות כסף, במשחה ל-100 מטר חופשי בתוצאה של 59.3 שניות, אחרי דורון כהן (58.6 שניות) ולפני משה גרטל (59.4 שניות), במשחה ל-200 מטר חופשי בתוצאה של 2:08.2 דקות, אחרי משה גרטל (2:07.8 דקות) ולפני דורון כהן (2:09.1 דקות) ובמשחה ל-400 מטר חופשי בתוצאה של 4:41.7 דקות, אחרי משה גרטל (4:29.4 דקות) ולפני דורון כהן (4:43.0 דקות).
ביוגרפיה > קריירת השחייה > 1971

בתחרות שבע האומות שנערכה לראשונה בישראל בבריכת "גלי גיל" ברמת גן בסוף יולי 1971 זכה ברנר במדליית כסף במשחה ל-100 מטר חופשי בשיא ישראלי חדש של 56.2 שניות, שיפור לשיאו בן השנתיים של אמנון קראוס (56.45 שניות).
ביוגרפיה > קריירת השחייה > 1972 > אלוף ישראל

באליפות ישראל שנערכה בשנת 1972 זכה ברנר ב-3 מדליות זהב, במשחה ל-100 מטר חופשי בתוצאה של 57.0 שניות, לפני יואל סמואל מהפועל גבעת חיים (57.8 שניות) ורמי באואר מהפועל העמקים (59.5 שניות), במשחה ל-200 מטר חופשי בתוצאה של 2:08.0 דקות, לפני עדי פרג מהפועל העמקים (2:13.3 דקות) וחברו לקבוצה דן פיק (2:14.7 דקות) ובמשחה ל-400 מטר חופשי בתוצאה של 4:34.8 דקות, לפני יואל סמואל (4:41.1 דקות) ועדי פרג (4:43 דקות).
ביוגרפיה > קריירת השחייה > 1973

באליפות ישראל שנערכה בשנת 1973 זכה ברנר בשתי מדליות זהב במשחה ל-100 מטר חופשי בתוצאה של 57.3 שניות ובמשחה ל-400 מטר חופשי בתוצאה של 4:35.0 דקות
ביוגרפיה > קריירת השחייה > 1974

בתחרות שמונה האומות בשחייה שנערכה באוסלו שבנורווגיה ביולי 1974 קבע ברנר שיא ישראלי חדש במשחה ל-200 מטר חופשי בתוצאה של 2:03.0 דקות, במסגרת משחה שליחים 4x200 מטר חופשי כששחה ראשון. הנבחרת הישראלית סיימה במקום שישי בתוצאה של 8:35.3 דקות.
באליפות ישראל שנערכה באותה שנה הוא זכה בשתי מדליות, זהב וכסף. מדליית זהב במשחה ל-100 מטר חופשי בתוצאה של 55.8 שניות, לפני אמנון קראוס (56.1 שניות) ועדי פרג (57.6 שניות) ומדליית כסף במשחה ל-400 מטר חופשי בתוצאה של 4:32.2 דקות, אחרי עדי פרג שקבע שיא ישראלי חדש של 4:22.9 דקות ולפני דן פיק (4:32.6 דקות).
ביוגרפיה > קריירת השחייה > 1974 > אלוף אסיה

במשחקי אסיה שנערכו בטהראן, איראן אותה שנה זכה ברנר במדליית זהב במשחה היוקרתי ל-100 מטר חופשי בשיא ישראלי חדש של 55.65 שניות, שיפור לשיא בן השנתיים של יואל סמואל (55.8 שניות) ובמדליית ארד במשחה ל-200 מטר חופשי בשיא ישראלי חדש נוסף של 2:02.61 דקות ובכך היה לשחיין הישראלי הראשון שזכה במדליית זהב במשחקים אלו.
ביוגרפיה > קריירת השחייה > 1975

באליפות ישראל שנערכה בשנת 1975 זכה ברנר ב-3 מדליות אישיות, 2 זהב ו-1 ארד. מדליות זהב, במשחה ל-100 מטר חופשי בתוצאה של 56.4 שניות, לפני ערן תיבון מהפועל מטה יהודה (57.6 שניות) ואמנון קראוס (58.0 שניות) ובמשחה ל-200 מטר חופשי בתוצאה של 2:04.2 דקות, לפני נדב בטשא מהפועל גוש זבולון (2:06.7 דקות) וניר שמיר מהפועל גבעת חיים (2:08.4 דקות) ומדליית ארד במשחה ל-400 מטר חופשי בתוצאה של 4:36.7 דקות, אחרי נדב בטשא (4:22.9 דקות) וישי ורדי מהפועל בית קמה (4:29.6 דקות).
ביוגרפיה > קריירת השחייה > 1976

בתחרות שחייה שנערכה בלונג ביץ' שבקליפורניה במרץ 1976 קבע ברנר שני שיאים ישראלים חדשים, במשחה ל-100 מטר חופשי בתוצאה של 55.05 שניות ובמשחה ל-200 מטר חופשי בתוצאה של 2:01.4 דקות.
הוא שיפר את שיאיו הישראלים והעמיד אותם במשחה ל-100 מטר בתוצאה של 54.50 שניות ובמשחה ל-200 מטר חופשי בתוצאה של 2:00.65 דקות.
באליפות ישראל בשחייה שנערכה באוקטובר 1976 זכה ברנר ב-5 מדליות, 4 זהב ו-1 כסף. מדליות זהב, במשחה ל-100 מטר חופשי בתוצאה של 55.4 שניות, לפני ניר שמיר מהפועל גבעת חיים (55.56 שניות) ואמנון קראוס (57.2 שניות), במשחה שליחים 4x100 מטר חופשי (3:53.6 דקות), במשחה שליחים 4x200 מטר חופשי (8:46.9 דקות) ובמשחה שליחים 4x100 מטר מעורב (4:24.5 דקות). מדליית כסף, במשחה ל-200 מטר חופשי, בתוצאה של 2:03.1 דקות, אחרי ניר שמיר שקבע שיא ישראלי חדש לגילאי 18 בתוצאה של 2:02.9 דקות ולפני נדב בטשא (2:04.6 דקות).
ביוגרפיה > איש עסקים

לאחר פרישתו משחייה תחרותית הפך ברנר לאיש עסקים, והיה סמנכ"ל חברת מב"ע, ששלטה ברסקו וכן ניהל עם אביו את אטלנטיק - חברה לדיג וספנות.
בסוף שנות ה-80 ייסד ברנר יחד עם אהרון אחיעז את קבוצת קמור ושימש יו"ר הדירקטוריון והמנכ"ל שלה. קבוצת קמור הייתה חברת השקעות שפעלה בתחומי הפיננסים, הנדל"ן, המזון המהיר והרכב. מרכז הרווח העיקרי של החברה היה חברת קמור רכב, יבואנית ומשווקת מכוניות ב.מ.וו בישראל. בנוסף, החברה החזיקה כ-40% מרשת המזון המהיר ברגר קינג וכ-50% מחברת "סהר ניירות ערך". 

סהר התמחתה בין השאר במימון חוץ בנקאי בתחום הליסינג ובעמילות מכס. לימים פוצלה פעילותה לשתי זרועות, האחת בתחום ניירות ערך והשנייה בתחום ההשקעות. עסקי ניירות הערך של סהר שפוצלו לחברה בת נמכרו לבסוף לחברת גמול (ונקראו "גמול סהר"), ועסקי ההשקעות שפעלו בשם "סהר אינווסטק", וכללו גם השקעות בחברות הייטק, נמכרו ב-2001 לעופר הירשזון, בנו של השר לשעבר אברהם הירשזון.
ניירות הערך של חברת "קמור" נסחרו בבורסה לניירות ערך בתל אביב. חברת הבת, "קמור מוטורס", נציגתה של חברת BMW בישראל, נמכרה ב-2011 לדלק מוטורס. במרץ 2013 נכנסה "קמור" להקפאת הליכים ובמאי 2013 נכנסה לפירוק.
חיים אישיים

ברנר היה נשוי לשחקנית סמדר ברנר בשנים 1975-1985 (כיום דישון). בתם שירלי ברנר, אף היא שחקנית קולנוע. לאחר גירושיו מסמדר נישא בשנית.
תארים והישגים

בשנת 2009 נבחר ברנר להיות נושא הלפיד בטקס פתיחת משחקי המכביה השמונה-עשרה.
תארים והישגים > ריכוז מדליות אישיות

| אליפויות ישראל> שנה | אליפויות ישראל> 100 מטר חופשי | אליפויות ישראל> 200 מטר חופשי | אליפויות ישראל> 400 מטר חופשי | אליפויות ישראל> 1500 מטר חופשי | אליפויות ישראל>  | אליפויות ישראל>  | אליפויות ישראל>  | אליפויות ישראל>  |
| --- | --- | --- | --- | --- | --- | --- | --- | --- |
| 1969 |  |    2:10.1 דקות |  |  |  |  |  |  |
| 1970 |    59.3 שניות |    2:08.2 דקות |    4:41.7 דקות |  |  |  |  |  |
1971: 
| 1972 |    57.0 שניות |    2:08.0 דקות |    4:34.8 דקות |  |  |  |  |  |
| 1973 |    57.3 שניות |  |    4:35.0 דקות |    18:37.4 דקות |  |  |  |  |
| 1974 |    55.8 שניות |  |    4:32.2 דקות |  |  |  |  |  |
| 1975 |    56.4 שניות |    2:04.2 דקות |    4:36.7 דקות |  |  |  |  |  |
| 1976 |    55.4 שניות |    2:03.1 דקות |  |  |  |  |  |  |
מקורות וקריאה נוספת

קובי, סיפורו של דן ברנר - אלוף ישראל בשחייה, 'בין גלים' בטאון חיילי חיל הים, ינואר 1974, עמ' 19.
ראו גם

ישראל במשחקי אסיה
הערות שוליים

↑  תנועת מכבי ישראל
↑  שלמה מוזר, בתום שני ימי אליפות ישראל בשחייה, דבר, 16 באוקטובר 1970
↑  שלמה מוזר, שיאיו של גרטל המתיקו מי המלח בבת גלים, דבר, 18 באוקטובר 1970
↑  יעקב ברוש, שלל שיאים ביום הראשון למעל "שבע האומות" בשחייה, דבר, 1 באוגוסט 1971
↑  רק שני שיאי נוער הושגו באליפות ישראל בשחיה, דבר, 24 בספטמבר 1972
↑  השחיינים לא שחו להשגים גם ביום האחרון לאליפות, דבר, 25 בספטמבר 1972
↑  מקום שביעי לשחיינינו במפעל "8 האומות", דבר, 26 ביולי 1974
↑  השחיינים שיפרו שישה שיאים בתחרות בארה"ב, דבר, 16 במרץ 1976
↑  יעקב פת-אל, שני שיאים, תוצאה השווה לשיא ושני שיאי נוער, דבר, 10 באוקטובר 1976
↑  4 שיאי בוגרים נקבעו בסיום אליפות השחייה, דבר, 12 באוקטובר 1976
↑  ניר שמיר גמל לדן ברנר ב-200 מ' חתירה -2:02.9 ד', דבר, 11 באוקטובר 1976
↑  איה אורנשטיין, דן ברנר ישלם 850 ש"ת דמי מזונות זמניים לבתו, מעריב, 15 באפריל 1986
↑  אמיר אייזנברג, ‏דן ברנר קיבל אופציה לרכוש את חלקו של אהרון אחיעז באגרי ובקמור, באתר גלובס, 18 בפברואר 1998
↑  עמי גינזבורג, לדני ברנר לא אכפת אם המחירים של האוניות בעולם יתרסקו קצת, באתר הארץ, 28 ביולי 2005
↑  אבי שאולי, ‏ביהמ"ש מינה מפרקים לחברת קמור שבשליטת דני ברנר, באתר גלובס, 27 במאי 2013
↑  איה אורנשטיין, "דן בעלי שבר לי שיניים במכות עד שאיבדתי הכרתי", מעריב, 19 באוגוסט 1985
הבחירות הכלליות בברזיל 1950

הבחירות הכלליות בברזיל התקיימו ב-3 באוקטובר 1950 וכללו בחירות לנשיאות ברזיל, בחירות לסגן נשיאות ברזיל ובחירות לשני בתי הקונגרס הלאומי של ברזיל (בית הנבחרים והסנאט). הבחירות לנשיאות הסתיימו בניצחון מפלגת העבודה הברזילאית וז'טוליו ורגאס שב לנשיאות לאחר שהתפטר מתפקידו עקב הפיכה צבאית בשנת 1945. אף על פי זאת, המפלגה הסוציאל-דמוקרטית נותרה המפלגה הגדולה ביותר בשני הבתים בקונגרס. יריבו המרכזי של ורגאס במהלך הבחירות היה אדוארדו גומס מטעם האיחוד הלאומי הדמוקרטי. המפלגה הסוציאל-דמוקרטית העמידה את קריסטיאנו מצ'אדו כמועמד מטעמה לנשיאות במקום הנשיא המכהן מטעמה, גספאר דוטרה, שניצח במהלך הבחירות הכלליות משנת 1945. בנוסף לכך ז'ואאו מנגאביירה היה מועמד לנשיאות מטעם המפלגה הסוציאליסטית. קפה פיליו מטעם המפלגה הסוציאל-פרוגרסיבית נבחר לסגן הנשיא תחת ורגאס.
ורגאס זכה ב-3,849,040 קולות שהיוו 48.7 אחוזים מכלל קולות הבוחרים, אדוארדו גומס השיג 2,342,384 קולות שהיוו 29.7 אחוזים מכלל כוחות הבוחרים (גומס השיג רוב במדינות פיאאוי, סיארה ומינאס ז'ראיס), קריסטיאנו מצ'אדו השיג 1,697,193 קולות שהיוו 21.5 אחוזים מכלל קולות הבוחרים (מצ'אדו השיג רוב במדינות אקרי, אמאפה, פארה ומרניאו) וז'ואאו מנגאביירה השיג 9,466 קולות שהיוו עשירית האחוז מכלל קולות הבוחרים. מכלל בעלי זכות ההצבעה 72.1 אחוזים הצביעו בבחירות לנשיאות, 72.0 אחוזים הצביעו בבחירות לבית הנבחרים ו-77.7 אחוזים הצביעו בבחירות לסנאט.
תוצאות הבחירות לקונגרס

| שם המפלגה | יו"ר המפלגה | חברים בבית הנבחרים | חברים בסנאט |
| --- | --- | --- | --- |
| המפלגה הסוציאל-דמוקרטית | נראו דה אוליביירה | 112 (27%) | 6 |
| האיחוד הלאומי הדמוקרטי | פראדו קלי | 81 (17%) | 4 |
| מפלגת העבודה הברזילאית | ז'טוליו ורגאס | 51 (16.5%) | 5 |
| המפלגה הסוציאל-פרוגרסיבית | אדהמאר דה בארוס | 24 (7.3%) | 3 |
| המפלגה הרפובליקנית | ארתור ברנרדס | 11 (2.8%) | 2 |
| מפלגת העבודה הסוציאלית | ללא הנהגה | 9 (2.1%) | 1 |
| המפלגה הסוציאליסטית | ז'ואאו מנגאביירה | 1 (0.5%) | 1 |
הערות שוליים

↑  בסוגריים אחוזי הצבעה ולא מספר המושבים הסופי.
ערך זה הוא קצרמרבנושא ברזיל ובנושא בחירות. אתם מוזמנים לתרום לוויקיפדיה ו.
דומרית

| --- | --- |
 מדינות:  איראן, מצרים, לוב, תוניסיה, אלג'יריה, מרוקו, הרשות הפלסטינית, סוריה, טורקיה, אזרבייג'ן, ירדן, סודאן ואולי מדינות שכנות
 אזורים:  המזרח התיכון וצפון אפריקה, הקווקז, מרכז אסיה
 דוברים:  281,670 (2015)
 כתב:  לטיני, עברי, ערבי
 משפחה:  שפות הודו-אירופיות שפות הודו-איראניות שפות הודו-אריות שפות הודו-אריות מערביות שפות דום דומרית דומרית צפונית  דומרית דרומית
 לאום:  דום
 קוד שפה:  ISO 639-3: קוד rmt   גלוטולוג: doma1258
 קוד ISO 639-3:  rmt 
 ראו גם:  שפה • כתב • רשימת שפות
 
דומרית (או דומארי) היא שפה הודו-ארית בסכנת הכחדה, המדוברת בפי אנשים מבוגרים בקבוצה האתנית דום, עם נוודים שהיגרו במקור מתת היבשת ההודית וכיום חי ברחבי המזרח התיכון וצפון אפריקה. מדווח כי השפה מדוברת צפונה עד אזרבייג'ן ודרומה עד מרכז סודאן, וביניהן בטורקיה, באיראן, בעיראק, בשטחים הפלסטיניים וישראל, בירדן, במצרים, בסודאן, בלוב, בתוניסיה, באלג'יריה, במרוקו, בסוריה ובלבנון.
דומרית משתייכת לענף השפות ההודו-אריות במשפחה ההודו-אירופית. בהתבסס על מעתקי הגאים שחלו על שפות באזור, סביר להניח שהשמות "דומרי" ו"רומאני" (בני רומה) נובעים מהמילה ההודית-ארית "ḍom". יש בשפה הרבה מילים שאולות מערבית ומפרסית.
כינוי קהילת דוברי דומרית בקרב דוברי ערבית הוא "נוואר". כינויים נוספים של דומרית: "רומאני מזרח תיכונית", "צוענית", "ציגענע" (ביידיש), "לוּטי" או "מֵהְטָר", וייתכן שחלקם משמשים גם כינויי גנאי.
אין לשפה מערכת כתב סטנדרטית. בעולם הערבי היא נכתבת מדי פעם באמצעות כתב ערבי מותאם.
עבודת תיאור יסודית של השפה נעשתה על ידי ירון מטרס החל מ-1996, וב-2012 הוא פרסם דקדוק מקיף של השפה לצד הערכת ההיסטוריה והניבים של מקורות משניים.
דומרית היא שפה בסכנת הכחדה וכיום דורות צעירים מתרחקים ממנה. באזורים מסוימים, כמו ירושלים, רק כ-20% מאנשי דום אלה, המכונים "צועני המזרח התיכון", דוברים דומרית בתקשורת יומיומית. השפה מדוברת בעיקר בפי הקשישים בקהילה הירושלמית. הדור הצעיר יותר מושפע מערבית, ולכן רובם יודעים בדומרית רק מילים וביטויים בסיסיים. הקהילה המודרנית של בני דוֹם בירושלים הוקמה על ידי האנשים הנוודים שהתיישבו בעיר העתיקה מ-1940 ועד לכיבוש העיר בידי ישראל ב-1967 (מטרס 1999).
ניבים

הווריאנט הידוע ביותר של דומרית הוא דומרית פלסטינית, הידוע גם בשם "צוענית סורית", הניב של קהילת הדום בירושלים, שתואר על ידי רוברט מקאליסטר בעשור הראשון של המאה ה-20. דומרית פלסטינית נמצאת בסכנת הכחדה, עם פחות מ-200 דוברים, רובם בני הקהילה הדומרית הירושלמית דוברי ערבית פלסטינית, המונה כ-1,200 איש.
ניבים אחרים כוללים:
הניב הקרוי בערבית "נווארי" בסוריה, בירדן, בלבנון, בישראל, ברשות הפלסטינית ובמצרים.
קוּרְבַּטִי בסוריה.
הֵלֵבִּי במצרים, בלוב, בתוניסיה, באלג'יריה ובמרוקו.
הַלַבּ/עַ'גַ'ר בסודן.
קַראצ'י/גַראצ'י בצפון טורקיה, בצפון איראן ובקווקז.
מַראשי בטורקיה.
בַּרַקֶה בסוריה.
חלק מהניבים עשויים להיות שונים מאוד זה מזה ואינם מובנים הדדית. מקורות שפורסמו לעיתים קרובות מקבצים יחד ניבים של דומרית ואת מקבצי המילים הייחודיות לאוכלוסיות של סוחרים נודדים במזרח התיכון. כך, סברו בעבר שהע'ורבטים והליולים מדברים ניב של דומרית. גם לא הובהר קשר בין דומרית לבין אוצר המילים שבו השתמש ההֵלֵבִּים במצרים (ראו דיון אצל מטרס 2012, פרק 1).
השפה הקטנה סֵבּ סֵלִייר באיראן מובחנת באוצר המילים הבסיסי שלה.
סטטוס

בשנות ה-40 של המאה ה-20 החלו בני דום לנטוש את התרבות הנוודית שלהם ולהתיישב ולעבוד בכלכלה המקומית. זה הוביל להשתלבות ילדי הקהילה במערכת החינוך היסודי, והם היוו את הדור הראשון שגדל בסביבה אקדמית לצד ילדים ערבים. כתוצאה מכך, דור זה אינו דובר דומרית שוטף: עם השנים, הערבית החליפה את שפתם הילידית והפכה לשפת התקשורת הבין-דורית. בירושלים מעריכים כי אוכלוסיית דום בירושלים מונה 600–900 איש. פחות מ-10% יכולים לתקשר ביעילות בניב הירושלמי של דומרית.
השוואה עם רומאני

פעם סברו שדומרית היא שפה-אחות של רומאני, וששתי השפות התפצלו לאחר עזיבת תת-היבשת ההודית. אך מחקרים עדכניים יותר מצביעים על כך שההבדלים בין השתיים משמעותיים מספיק להתייחס אליהן כאל שתי שפות נפרדות בתוך קבוצת השפות ההודו-אריות המרכזיות (כמו הינדוסטנית). סביר להניח שבני הדום ובני הרום הם צאצאים של שני גלי הגירה שונים החוצה מהודו, המופרדים בכמה מאות שנים.
בין דומרית ורומאני נותרו קווי דמיון נוספים, פרט למוצא ההודו-ארי המרכזי המשותף שלהן, וקווי דמיון אלה מעידים על תקופה של היסטוריה משותפת כאוכלוסיות נודדות במזרח התיכון. קווי הדמיון כוללים:
ארכאיזמים משותפים שיתר השפות ההודו-אריות המרכזיות איבדו לאחר הגירת דום/רום;
אוסף של חידושים לשוניים המקשרים אותם עם הקבוצה ההודו-ארית הצפון-מערבית, ובכך מצביעים על נתיב הגירתם מהודו;
מספר שינויים תחביריים קיצוניים, בשל השפעת לשון עילית (סופרסטראטום)(אנ') של שפות המזרח התיכון, כולל פרסית, ערבית ויוונית ביזנטית.
כתב

מכיוון שדומרית היא שפת מיעוט לקהילת דוברים ספציפית במזרח התיכון, לא הייתה לה מערכת כתב סטנדרטית במשך שנים רבות. לכן, רבים השתמשו במערכות כתב שונות (בדומה למה שקרה עם כתיבת לאדינו). רוב תושבי המזרח התיכון השתמשו בכתב הערבי, ואילו חוקרים הסתפקו בפּאן-וְלאך, שהוא אלפבית לטיני מותאם.
כתב > כתב לטיני פאן-ולאך מותאם

ב-2012, ירון מטרס השתמש במערכת כתב זו בפרסומיו האחרונים בנושא, שבהם השתמש כבסיס בכתב פאן-ולאך, במספר שינויים:
האות ברומאני "j" השתנתה ל-"y";
השימוש באות "c" ברומאני הוגבל לאות הדיאקריטית "č" לייצוג הצליל /tʃ/, ואילו המקביל הקולי /dʒ/ מיוצג בצירוף "dž";
אותיות תנועה כפולות מייצגות תנועות ארוכות: aa, ee, ii, oo, uu;
דיפתונגים מסומנים בצמד תנועות: ai, au, ei, eu, oi וכן הלאה;
הוספו אותיות לייצוג הגאים שמיים במילים ושמות משפות שמיות: ḍ ḥ ṣ ṭ ẓ ġ q ‘ ’ וכן הלאה.
כתב > אלפבית פאן-דומרי > פריסת מקלדת

פריסת המקלדת "PanDomari Alphabet ASDF" זמינה עבור משתמשי מערכת ההפעלה מיקרוסופט וינדוז, המבוססת על פריסת אנגלית ארצות הברית, בכמה התאמות: המקשים C, J וכמה סימני פיסוק הוקצו מחדש עבור האותיות הדומריות הנוספות, בצירוף של אלט ימני או שיפט יחד עם המקשים <, >, /.
| מקש | Pan-Domari ASDF | מקלדת אנגלית ארצות הברית | הערות |
| --- | --- | --- | --- |
| C | Ĉ ĉ | C c | הצורה הפשוטה (ללא הסימן הדיאקריטי) מופיעה רק בכמה מילים שאולות. |
| J | Ĵ ĵ | J J | הצורה הפשוטה (ללא הסימן הדיאקריטי) מופיעה רק בכמה מילים שאולות. |
| , | ? , | < , | הסימן "פחות" מוקצה לשימוש בצירוף עם מקש "Alt ימני". |
|  | ! | > . |  |
פונולוגיה > תנועות

בדומרית יש חמש תנועות עיקריות, אך הטבלה הבאה מראה את השונות והאורך של התנועות הקצרות. רובם ניתנים להחלפה עם צליל תנועה לידו, אולם כל ההגאים האלה זהים לתנועות בערבית הפלסטינית המקומית (מטרס 1999).
|  | קדמיות | מרכזיות | אחוריות |
| --- | --- | --- | --- |
| סגורות | ɪ iː |  | ʊ uː |
| אמצעיות | ɛ eː | /ə/ ~ [ʌ] ~ [ɜ] | ɔ oː |
| פתוחות |  | ɑ aː |  |
פונולוגיה > עיצורים

על העיצורים בדומרית יש השפעה ניכרת מצד ערבית פלסטינית, לדוגמה קיימת תופעת הכפלת עיצורים; אולם עיצורים כמו [p], [g], [tʃ] ו-[h] אינם קיימים בניב הערבי המקומי. בלשנים העלו השערה כי צלילים אלה נחשבים חלק מהמרכיב הטרום-ערבי. העיצורים הבתר-מכתשיים המחוככים [tʃ] ו-[dʒ] שונים גם הם באיכותם מאלה בערבית.
|  |  | דו-שפתיים | שפתיים-שיניים | שיניים> פשוטים | שיניים> מלועלעים | בתר-מכתשיים | חכיים | וילוניים | ענבליים | לועיים | סדקיים |
| --- | --- | --- | --- | --- | --- | --- | --- | --- | --- | --- | --- |
| סותמים | אטומים | p |  | t̪ | t̪ˤ |  |  | k | q |  | ʔ |
| סותמים | קוליים | b |  | d̪ | d̪ˤ |  |  | g | [ɢ] |  |  |
| מחוככים | אטומים |  |  |  |  | t͡ʃ |  |  |  |  |  |
| מחוככים | קוליים |  |  |  |  | d͡ʒ |  |  |  |  |  |
| חוככים | אטומים | [ɸ] | f | s̪ | s̪ˤ | ʃ |  | x | [χ] | ħ | h |
| חוככים | קוליים | [β] | v | z̪ | z̪ˤ | ʒ |  | ɣ | [ʁ] | ʕ |  |
| אפיים | אפיים | m |  | n̪ |  |  |  | [ŋ] |  |  |  |
| מקורבים | מקורבים |  | [ʋ] | l̪ |  |  | j | w |  |  |  |
| מקישים | מקישים |  |  | ɾ |  |  |  |  |  |  |  |
פונולוגיה > טעם

ההבדל הגדול ביותר בהגייה בין ערבית לדומרית הוא מיקום הטעם. בערבית הטעם ברמת הפונמה בעוד שבדומרית הטעם קיים ברמת המילה. דומרית מטעימה את ההברה האחרונה במילה, וכן סמנים דקדוקיים למין ומספר. רוב שמות העצם (מלבד שמות) שנשאלו מהערבית – מובחנים בהגייתם בשל הטעם הדומרי השונה (מטרס 1999).
מספרים

את המספרים דומרית "ירשה" מכורדית. להלן טבלת המספרים (1–10, 20 ו-100) בהינדי, רומאני, דומרית, לומאברן ופרסית להשוואה.
| מספר | הינדי | רומאני | דומרית | לומאברן | פרסית |
| --- | --- | --- | --- | --- | --- |
| 1 | ek | ekh, jekh | yek, yika | yak, yek | yak, yek |
| 2 | do | duj | dî | luy | du, do |
| 3 | tīn | trin | tirin | tərin | se |
| 4 | cār | štar | ŝtar | iŝdör | čahār/čār |
| 5 | pāñc | pandž | panĵ | penĵ | panǰ |
| 6 | chay | šov | ŝaŝ | ŝeŝ | ʃaʃ, ʃeʃ |
| 7 | sāt | ifta | hawt, hoft | haft | haft |
| 8 | āt̥h | oxto | hayŝt, haytek | haŝt | hašt |
| 9 | nau | inja | nu | nu | nuh, noh |
| 10 | das | deš | dez | las | dah |
| 20 | bīs | biš | wîs | vist | bist |
| 100 | sau | šel | say | say | sad |
מגע בין שפות

דומרית מוקפת לאורך השנים בשפות איראניות, שמיות, טורקיות ועוד, ובאופן טבעי ספגה השפעות דקדוקיות מסוימות מהן, בפרט מכורדית וניבים איראניים אחרים ומערבית. עם זאת, נהוג לחשוב שהיא שאלה הרבה מילים ומבנים דקדוקיים מהערבית, אך הדבר לא לגמרי נכון. הפעלים המורכבים ורוב מילות היחס העיקריות בדומרית לא ספגו השפעות חיצוניות, והתחביר, באופן טיפולוגי, לא הושפע מהערבית.
לקריאה נוספת

Herin, B. (2012). "The Domari language of Aleppo (Syria)" Linguistic Discovery 10 (2), 1-52.
Herin, B. (2014). "The Northern Dialects of Domari," Zeitschrift der Deutschen Morgenländischen Gesellschaft 164 (2): 407–450.
Matras, Y. (1999). "The state of present-day Domari in Jerusalem." Mediterranean Language Review 11, 1–58.
Matras, Y. (2002). Romani: a linguistic introduction. Cambridge: Cambridge University Press.
Matras, Y. (2012). A grammar of Domari. Berlin: De Gruyter Mouton (Mouton Grammar Library).
הערות שוליים

↑  Matras, Yaron (2012). A grammar of Domari. Berlin: De Gruyter Mouton (Mouton Grammar Library).
1 2  דומרית במאגר אתנולוג (מהדורה 19, 2016)
1 2  Matras, Yaron (2000). "Two Domari Legends about the origins of the Doms" (PDF). Romani.humanities.manchester.ac.uk. נבדק ב-20 בדצמבר 2017. {{cite web}}:  (עזרה)
↑  "ROMANI Project - Manchester". Romani.humanities.manchester.ac.uk. נבדק ב-20 בדצמבר 2017. {{cite web}}:  (עזרה)
↑  The Gypsies of Lebanon: A DRC Update, April 2000,
by Dr. G. A. Williams
↑  Matras, Yaron (1996). "Domari" (PDF).  In Brown, Keith (ed.). Encyclopedia of Language and Linguistics. Oxford: Elsevier.
1 2  Matras, Yaron, A grammar of Domari, Berlin: De Gruyter Mouton (Mouton Grammar Library), 2012
↑  "Peripatetics of Iraq, Syria, Lebanon, Jordan, Israel, Egypt, Sudan, and Yemen - Dictionary definition of Peripatetics of Iraq, Syria, Lebanon, Jordan, Israel, Egypt, Sudan, and Yemen - Encyclopedia.com: FREE online dictionary". Encyclopedia.com. נבדק ב-20 בדצמבר 2017. {{cite web}}:  (עזרה)
↑  Matras, Yaron. "Language contact, language endangerment, and the role of the 'salvation linguist'". Language Documentation and Description. 3.
↑  "What is Domari?", Romani.humanities.manchester.ac.uk, נבדק ב-2008-07-23
↑  "On Romani Origins and Identity", Radoc.net, אורכב מ-המקור ב-2011-07-17, נבדק ב-2008-07-23
↑  Matras, Yaron (2012-10-01). A Grammar of Domari (באנגלית). Walter de Gruyter. ISBN 9783110291421.
↑  "The Domari Language of Aleppo (Syria)". Linguistic Discovery. 10 (2).
דרומיכטס

| --- | --- |
 לידה:  המאה ה־4 לפנה״ס 
 פטירה:  המאה ה־3 לפנה״ס 
 מדינה:  דאקיה 
 מקום קבורה:  הקבר התראקי בסוושטארי 
 תפקיד:  מלך דאקיה 
 
דרומיכטס (ביוונית עתיקה: Δρομιχαίτης) היה מנהיג הגטים בסביבות שנת 300 לפני הספירה.
ליסימכוס, דיאדוך מקדוני שהמליך עצמו בתראקיה, תבע לעצמו שליטה על מחוזות הגטים, ובמיוחד בתחום השייך היום לדוברוג'ה.
צבא ליסימכוס ניהל מספר קרבות עם בין צבא ליסימכוס ובין הגטים, בהנהגת דרומיכטס. באחד הקרבות נשבה אגתוקלס, בנו של ליסימכוס. דרומיכטס נהג בו יפה, שחרר אותו ושלח אותו לאביו, בתקווה לשפר את היחסים איתו. המחווה לא הביאה את התוצאות המבוקשות והמאבקים נמשכו.
שמונה שנים מאוחר יותר, בשנת 292 לפני הספירה, עבר ליסימכוס עם צבאו המקדוני, שמנה כ-100,000 חיילים, את הדנובה צפונה, כדי לכבוש את מחוזות הגטים. ליסימכוס לא הצטייד בכמות מספקת של מזונות, מתוך הנחה שהצבא ימצא את מזונותיו אצל האויב. ההנחה הייתה שגויה והצבא המקדוני, שהתקדם לתוך ארץ הגטים, סבל רעב וצמא במידה כזאת שחיילים התחילו למות מצמא.
הגטים צרו על המקדונים וצבאו של ליסימכוס נכנע. הגטים תבעו להביא את ליסימכוס לדין ולהורגו, אך דרומיכטס גרס כי אם יעשו כן יעלו לשלטון במקדוניה מלכים אחרים, העלולים להיות מסוכנים יותר מבחינת הגטים. לעומת זאת, אם ינהגו יפה בליסימכוס, יסכים האחרון, שיהיה חייב לגטים הכרת תודה, להשיב את המצודות שתפס מידיהם ולשמור על יחסים טובים.
דיודורוס סיקולוס מספר כי דרומיכטס איתר את ליסימכוס בין חייליו באמצעות בני פמלייתו שהיו סביבו ואחר כך ערך משתה, בו הוגש למקדונים אוכל הראוי למשתה מלכים, בצלחות כסף ועל שטיחים מפוארים, בעוד הגטים סועדים בצלחות עץ, יישובים על קש.
לאחר הסעודה שאל דרומיכטס את ליסימכוס כיצד עדיף לסעוד, כמו המקדונים או כמו הגטים? כאשר ליסימכוס העדיף את דרך המקדונים, הקשה דרומיכטס ושאל "אם כך, מה היה לכם לבוא אל ארצנו הדלה, בה אנו חיים כחיות וכברברים ובה שום צבא לא יוכל לשרוד, במקום לדבוק בעושר שניתן לכם?" ליסימכוס הודה כי שגה, הבטיח להשיב את המצודות ולפי פאוסניאס אף השיא לדרוכימטס את אחת מבנותיו.
הערות שוליים

↑  התיאור המפורט ביותר שבידינו נמצא אצל דיודורוס סיקולוס. פרטים נוספים יש אצל פאוסניאס. אחרים, כמו פלוטארכוס או פוליאנוס מצטטים מקורות אחרים, ככל הנראה
↑  לפי פאוסניאס (1.9.6) לא ברור אם נשבה ליסימכוס עצמו או אגאטוקלס או שניהם, בשני אירועים נפרדים. מקורות אחרים, כמו סטרבוניוס, פלוטארכוס ועוד, חלוקים ביניהם בשאלה זו.
↑  פאוסניאס סבור כי סיפור המשתה אינו אמת וכי ההסכמה נכפתה על ליסימכוס
הבחירות הכלליות בהאיטי 2022

הבחירות הכלליות בהאיטי אמורות להתקיים בתחילת 2022. הבחירות יתקיימו לצד משאל עם חוקתי.
הבחירות לפרלמנט היו אמורות להתקיים בהאיטי ב-27 באוקטובר 2019, אך נדחו ל-26 בספטמבר 2021, ולאחר מכן נדחו שוב ל-7 בנובמבר. הסיבה לדחייה לא נאמרה. ב-27 בספטמבר 2021 פירק ראש הממשלה, אריאל אנרי, את מועצת הבחירות, ועקב כך, נדחו הבחירות לתאריך לא ידוע.
על הבחירות תפקח מועצת הבחירות הזמנית (CEP), והן תערכנה בשיטת שני הסבבים, כאשר סבב שני מתקיים אם אף מועמד לא יקבל רוב מוחלט מהקולות בסיבוב הראשון.
הזוכה בבחירות לנשיאות בנובמבר 2016, ז'ובנל מואיז, נכנס לתפקידו ב-7 בפברואר 2017 והיה אמור לכהן עד 7 בפברואר 2022, אך הוא נרצח ב-7 ביולי 2021.
ב-8 ביולי, הודיעה לשכתו של ראש הממשלה הזמני, קלוד ז'וזף, כי אף על פי ההתנקשות, הבחירות עדיין יתקיימו במועד שנקבע על ידי מועצת הבחירות הזמנית. לאחר מספר שבועות נדחו הבחירות שוב, ובספטמבר נדחו הבחירות לתחילת 2022.